Mohammed Hanif Omar

Tun Mohammed Hanif bin Omar (lahir 16 Januari 1939) merupakan Ketua Polis Negara Malaysia yang keempat dan juga Ketua Polis Negara yang paling lama berkhidmat di Malaysia iaitu selama 20 tahun. Beliau menggantikan Tan Sri Abdul Rahman Hashim yang telah terbunuh akibat serangan komunis.

Dilahirkan di Teluk Intan, negeri Perak, Hanif Omar menjadi Ketua Polis Melaka pada 7 September 1970, dan Ketua Polis Selangor pada 6 Disember 1971. Pada 1 Februari 1973, beliau menjadi Timbalan Ketua Polis Negara Malaysia.

Kerjaya
 Pegawai Penyiasat Melaka Tengah - April 1960
 Penolong Ketua Polis Daerah Jasin, Melaka - 20 November 1960
 Penolong Pegawai Penjaga Siasatan Jenayah (Selatan) Pahang - 2 Disember 1960
 Pegawai Turus Cawangan Khas, Bukit Aman, Kuala Lumpur - 16 Januari 1962
 Pegawai Turus Cawangan Khas Selangor - 8 Ogos 1966
 Ketua Polis Daerah Ipoh, Perak - 20 Julai 1967
 Ketua Pegawai Turus (Polis) Majlis Gerakan Negara - 18 Mei 1969
 Ketua Cawangan Khas Selangor - 20 Disember 1969
 Ketua Polis Melaka - 7 September 1970
 Ketua Polis Selangor - 6 Disember 1971
 Pengarah Cawangan Khas  - 31 Januari 1973
 Timbalan Ketua Polis Negara - 1 Februari 1973
 Ketua Polis Negara - 8 Jun 1974 hingga 15 Januari 1994

Selepas bersara

Suruhanjaya Memantapkan Pengurusan dan Operasi-operasi PDRM 2004-2005
Pada 2004/2005 beliau dilantik sebagai ahli  Suruhanjaya Memantapkan Pengurusan dan Operasi-operasi PDRM 2004-2005.

Panel khas siasatan kes Aminulrasyid
Tun Mohammed Hanif dilantik sebagai ahli Panel khas siasatan ke Aminulraashid Hamzah pada 2010. Pelajar sekolah, Aminulrasyid Amzah mati mengejut selepas ditembak mati oleh PDRM ketika memecut melarikan diri kerana memandu kereta tanpa lesen berhampiran rumahnya di Shah Alam.

Pengerusi Panel siasatan Perhimpunan Bersih 3.0
Pada 9 Mei 2012, beliau dilantik sebagai Pengerusi panel siasatan bebas menyiasat dakwaan kekasaran polis ketika Perhimpunan Bersih 2012 yang diadakan di Dataran Merdeka pada 28 April 2012. Kredibiliti beliau dipersoalkan kerana menganggap peserta perhimpunan itu ada kaitan anasir komunis. Lim Guan Eng, Saifuddin Abdullah dan Tuan Ibrahim Tuan Man antara yang meraguinya. Setiausaha Agung DAP,  Lim Guan Eng bimbang kerana siasatan ini menjadi kabur, bertukar menjadi ‘keganasan’ , menutup penderitaan mangsa-mangsa dan ‘coup d'état’ akan dicipta.

Turut dilantik ialah bekas Ketua Hakim Borneo Tan Sri Steve Sim, Pengarah Urusan Kumpulan Media Karangkraf Datuk Hussamuddin Yaacub, Penasihat Undang-undang Kumpulan Akhbar Sin Chiew Liew Peng Chuan, Pengurus Besar Kanan Hal Ehwal Korporat Petronas Datuk Medan Abdullah dan Pakar Psikologi Universiti Kebangsaan Malaysia Prof Dr Ruszmi Ismail.

Anugerah

Kehormatan Malaysia
  :
  Kesatria Mangku Negara (KMN) (1970)
  Panglima Mangku Negara (PMN) – Tan Sri (1976)
  Seri Setia Mahkota (SSM) – Tun (1993)
  :
  Pingat Pekerti Terpilih (PPT) (1969)
  Darjah Seri Paduka Mahkota Perak (SPMP) – Dato' Seri (1974)
  Darjah Seri Panglima Taming Sari (SPTS) – Dato' Seri Panglima (1978)
  Darjah Dato' Seri Azlanii (DSA) – Dato' Seri (2009)
  Darjah Seri Paduka Sultan Nazrin Shah (SPSN) – Dato' Seri DiRaja (2016)
  :
  Dato’ Sri Paduka Mahkota Johor (SPMJ) – Dato' (1980)
  :
  Darjah Sri Indera Mahkota Pahang (SIMP) – dahulunya Dato', kini Dato' Indera (1981)
  :
  Darjah Kebesaran Dato' Seri Sultan Salahuddin Abdul Aziz Shah (SSSA) – Dato' Seri (1992)
  :
  Darjah Seri Paduka Negeri Sembilan (SPNS) – Dato' Seri Utama (1992)
  :
  Datuk Amar Bintang Kenyalang (DA) – Datuk Amar (1993)
  :
  Dato' Paduka Seri Setia Sultan Abdul Halim Mu'adzam Shah (DHMS) – Dato' Paduka (1990)

Dalam budaya masyhur
Tun Hanif Omar dilakonkan oleh Norman Hakim dalam filem 2013, Tanda Putera arahan Shuhaimi Baba.

Rujukan

Pautan luar 
 Tun Mohammed Hanif bin Omar  Portal Rasmi Polis Diraja Malaysia

Orang dari Teluk Intan
Orang dari Perak
Orang Malaysia berketurunan Melayu
Muslim Malaysia
Pegawai polis Malaysia
Ketua Polis Negara Malaysia
P - SPNS
Penerima Darjah Dato’ Sri Paduka Mahkota Johor
Penerima Seri Setia Mahkota
Penerima Panglima Mangku Negara
Penerima Darjah Dato' Seri Azlanii
Penerima Darjah Sri Indera Mahkota Pahang